Ian Somerhalder

Ian Joseph Somerhalder (s. 8. joulukuuta 1978 Covington, Louisiana) on yhdysvaltalainen näyttelijä ja malli, joka tunnetaan muun muassa rooleistaan Boone Carlylenä draamasarjassa Lost ja Damon Salvatorena televisiosarjassa Vampyyripäiväkirjat.

 Elämäkerta 
Lapsuus
Somerhalder syntyi Covingtonissa, Louisianassa hieroja Edna ja rakennusurakoitsija Robert Somerhalderille. Somerhalder oli 13-vuotias, kun hänen vanhempansa erosivat. Hän varttui äitinsä kanssa, jota hän on kuvaillut ”erittäin hengelliseksi”. Somerhalder kävi katolista koulua. Hän toimi mallina 10–13-vuotiaana ja päätti 17-vuotiaana ryhtyä näyttelijäksi.

Ura
pienoiskuva|vasen|Vampyyripäiväkirjojen päänäyttelijät Paul Wesley, Nina Dobrev ja Ian Somerhalder Comic-Conissa vuonna 2012.

Somerhalder aloitti mallintyönsä kymmenvuotiaana. Hän oli mallina muun muassa Calvin Kleinille, Guccille ja Versacelle. Somerhalder oli Guessin keulahahmona kaksi vuotta. Hän jatkoi mallin töitä DNA Model Managementin kanssa New Yorkissa ja Priscilla’s Model Managementin kanssa Sydneyssä, Australiassa.

Vuoden 2000 kesällä Somerhalder näytteli Hamilton Flemingia Dawson’s Creekin lyhytaikaisessa sisarsarjassa Young Americans. Sarjaa kuvattiin Havre de Gracessa, Marylandissa. Vuonna 2002 Somerhalder esitti Paul Dentonia Bret Easton Ellisin romaaniin pohjautuvassa elokuvassa Fuck the Rules. Somerhalder esitti Nick-nimistä hahmoa HBO:n televisiosarjassa Sano että rakastat. Syyskuussa 2009 Somerhalder esiintyi elokuvassa The Tournament.

Somerhalder näyttelee pääosaa Damon Salvatorea L. J. Smithin kirjoihin pohjautuvassa suositussa draamasarjassa Vampyyripäiväkirjat.http://tvdramas.about.com/b/2009/03/27/the-cw-casts-vampire-diaries.htm  Vuonna 2010 hän voitti Entertainment Weeklyn ”Sexy Beast” -kyselyn.http://popwatch.ew.com/2010/08/26/sexy-beast-winner-cover/ 

Somerhalder on perustanut hyväntekeväisyysjärjestö Ian Somerhalder Foundationin. Hän on myös esiintynyt Dima Bilanin ”Blind Love” -musiikkivideolla.

Yksityiselämä
Somerhalder seurusteli kolme vuotta vastanäyttelijänsä Nina Dobrevin kanssa, kunnes pari erosi vuonna 2013.

Huhtikuussa 2015 Somerhalder avioitui näyttelijä Nikki Reedin kanssa. Pariskunnalle syntyi tytär 25. heinäkuuta 2017. 9. tammikuuta 2023 Somerhalder ilmoitti, että hän ja Reed odottavat toista lastaan.

Filmografia
Elokuvat Vuosi Suomenkielinen nimi Alkuperäinen nimi Rooli2001  Anatomy of a Hate Crime  Russell Henderson Elämää rakentamassa  Life as a House  Josh2002 Changing Hearts  Jason Kelly Fuck the Rules  The Rules of Attraction  Paul Denton 2004  U-Boat – vihollisen kynsissä  In Enemy Hands  Danny Miller2006 Pulse  DexterThe Sensation of Sight  Drifter 2007 Marco Polo   Liam Liu2008 The Lost Samaritan  William ArcherLost City Raiders  Jack Kubiak2009 Wake  TylerFireball  Lee CooperThe Tournament  Miles Slade 2010 How to Make Love to a Woman  Daniel Meltzer 2013 Caught on Tape  Lewis 2014 The Anomaly  Harkin Langham
Televisiosarjat Vuosi Suomenkielinen nimi Alkuperäinen nimi Rooli Jaksot 1997  The Big Easy  The Big Easy  I.Q.  ”The Black Bag” 1999  Hyvin salainen agentti  Now and Again  Brian  ”A Girl’s Life” 2000 Young Americans  Hamilton Fleming  8 jaksoa 2002  C.S.I.  CSI: Crime Scene Investigation  Tony Del Nagro  ”Revenge Is Best Served Cold”2003  Kova laki: Erikoisyksikkö  Law & Order: Special Victims Unit  Charlie Baker  ”Dominance” C.S.I. Miami  CSI: Miami  Ricky Murdocha  ”The Best Defence” 2004 Smallville  Adam Knight  6 jaksoa 2004–2010 Lost  Boone Carlyle  30 jaksoa 2007  Sano että rakastat  Tell Me You Love Me  Nick  6 jaksoa 2009–2017 Vampyyripäiväkirjat  The Vampire Diaries  Damon Salvatore 171 jaksoa 2019 V-Wars  Dr. Luther Swann  10 jaksoa

 Palkinnot 
VuosiKategoriaElokuvasta/SarjastaTulos Young Hollywood Awards 2002 Uusi mieskasvo – – Voitto Teen Choice -palkinto 2005 Läpimurtorooli – Lost (2004) Ehdokkuus Screen Actors Guild Awards 2006 Näyttelijäkokoonpanon esitys draamasarjassa Näyttelijät Lost (2004) Voitto Teen Choice -palkinto 2010 Paras vihollinen – Vampyyripäiväkirjat (2009) Voitto Kuumin miesnäyttelijä – Vampyyripäiväkirjat (2009) Ehdokkuus

 Muuta 
Somerhalder osallistui vuoden 2010 Meksikonlahden öljyonnettomuuden siivoustyöhön. Somerhalder muun muassa auttoi puhdistamaan öljyisiä eläimiä ja nauhoitti julkisia tiedotteita, kuinka ihmiset voivat auttaa katastrofin jälkien siivoamisessa. Somerhalder on eläinten suuri ystävä, ja on perustanut hyväntekeväisyysjärjestö ISF:än (Ian Somerhalder Foundation) joka on mukana aktiivisesti luonnonsuojelutyössä ja kerää rahaa muun muassa uhanalaisten eläinten suojelemiseen ja salametsästyksen lopettamiseen.

Lähteet

 Aiheesta muualla 

TV.com 
Haastattelu perhehistoriasta, urasta ja uudesta elokuvasta "Marco Polo", 2/28/08 
Somerhalderin haastattelu Iltalehden sivustolla 

Luokka:Yhdysvaltalaiset televisionäyttelijät
Luokka:Yhdysvaltalaiset mallit
Luokka:Vuonna 1978 syntyneet
Luokka:Elävät henkilöt
Luokka:Seulonnan keskeiset artikkelit